Document ID: /roh_data/filtered/fineweb-2-filterrobots_roh.jsonl.gz/74121

La Repower ha augmentà la svieuta per 16% l'emprima mesadad dal 2018 sin passa ina milliarda francs. Il gudogn saja «stgars positiv» scriva il concern d'energia grischun, senza numnar cifras concretas.
Pervi da defects tecnics saja l'ovra Teverola crudada ora per pli ditg e quai haja gì in'influenza negativa sin il resultat. Repower quinta che las marschas en la branscha d'energia sajan vinavant sut squitsch. L'interpresa haja dentant ina basa da chapital solida per pudair resister.